CONVOCATORIA PLENO EXTRAORDINARIO DE 30 DE ABRIL DE 2019 (EN SUBSTITUCIÓN DA ORDINARIA DE ABRIL)
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 29/04/2019)

No uso das facultades que teño conferidas nos artigos 34.1, c) da Lei 7/85, de 2 de abril, Reguladora das Bases do Réxime Local, e 61.4 e 5 do RD 2568/86, de 28 de novembro, e ó amparo do artigo 46.2. a) da citada Lei 7/85, veño a convocar pola presente sesión extraordinaria (en substitución da ordinaria de abril) do Pleno da Deputación Provincial, ás doce horas (12,00) do día 30 de abril de 2019 (martes), para tratar da seguinte 1.—Aprobación dos borradores das actas das anteriores sesións, extraordinaria do día 4 de marzo e ordinaria do día 29 de marzo, de 2019.2.—Cesión ó Concello de Barro das parcelas nas que se localizan os terreos de cesión obrigatoria do Polígono industrial Outeda-Curro.3.—Expediente de modificación de créditos número 2/2019.4.—Reinvestimento de baixas derivadas das achegas municipais no marco dos plans de “Investimentos en equipamentos e dotacións singulares na mellora do reequilibrio territorial dos servizos. Concellos de menos de 20.000 habitantes” e de “Remodelación e mellora de seguridade dos viarios municipais (Plan Depo-Remse)”, con cargo ás distintas anualidades do Plan de Obras e Servizos.5.—Aprobación da Addenda ó “Convenio de colaboración entre o Excmo. Concello de Vigo e a Excma. Deputación de Pontevedra para a realización das obras da nova grada de marcador no ámbito da remodelación do Estadio Municipal de Fútbol de Balaídos”, para a súa adecuación financeira e ampliación do prazo.6.—Aprobación da Addenda ó “Convenio de colaboración entre a Deputación Provincial de Pontevedra e o Concello de Vigo para a cesión a est e da EP-2002 – Gran Vía Avda. de Madrid. Rúa Emilia Pardo Bazán e para a execución do Proxecto de Humanización da EP-2002 – Gran Vía Avda. de Madrid. Rúa Emilia Pardo Bazán, no treito comprendido entre a Gran Vía e a Avda. Arquitecto Palacios”, para a súa adecuación financeira.7.—Cambio de titularidade e posterior entrega ao Concello de O Grove dun treito da EP-9106 Praia Carreiro (O Grove). 8.—Aprobación da Addenda ó “Convenio de colaboración entre a Deputación Provincial e o Concello de Vigo para a implantación dunha vía ciclista entre Teis e Samil”, para a súa adecuación financeira.9.—Aprobación da Addenda ó “Convenio de colaboración entre o Excmo. Concello de Vigo e a Excma. Deputación de Pontevedra para a mellora de instalacións deportivas no termo municipal de Vigo”, para a súa adecuación financeira.10.—Moción do Grupo Provincial do Partido Popular (PP) pola que se insta a apoiar os postos de traballo da factoría de ENCE.11.—Dar conta da aceptación da axuda concedida ó proxecto IDAE número FEDER-EELL-2019-000499 (Iluminación exterior sostible II), mediante resolución favorable do Director Xeral do IDAE de data de saída 27/03/2019 ás 11:39 horas e número de Rexistro 201900002687.12.—Dar conta da aceptación da axuda concedida ó proxecto IDAE número FEDER-EELL-2019-000498 (Iluminación exterior sostible III), mediante resolución favorable do Director Xeral do IDAE de data de saída 27/03/2019 ás 11:36 horas e número de Rexistro 201900002715.13.—Dar conta do informe de Intervención do período medio de pago a provedores correspondente ó mes de marzo de 2019.14.—Dar conta do informe de Intervención relativo ó cumprimento durante o 1º trimestre do 2019 dos prazos de pago de obrigas en relación co disposto na Lei 3/2004, de 29 de decembro, pola que se establecen medidas de loita contra a morosidade nas operacións comerciais.15.—Dar conta das Resolucións Presidenciais.16.—Rogos e preguntas. Pontevedra, 25 de abril de 2019.—A Presidenta, María del Carmen Silva Rego (Asinado dixitalmente).—O Secretario, Carlos Cuadrado Romay (Asinado dixitalmente).